Tiener wreed vermoorDie liggaam van ŉ 18-jarige seun wat wreed vermoor is, is in die Vrystaat opgespoor. Sers. Puleng Motsoeneng, ŉ polisiewoordvoerder, het Dinsdag gesê die seun se keel asook ŉ deel van sy geslagsdele is afgesny. “Sy liggaam is deur ŉ voetganger in die veld naby die Tshepong-myn in Kutlwanong gekry,” het Motsoeneng gesê. Die voetganger het bloeddruppels gesien en dit gevolg en toe op die gru-toneel afgekom. Die tiener was nog in sy skooluniform en het in ŉ plas bloed gelê. Die tiener was ŉ leerling aan Hoërskool JC Motume, en is deur die skoolhoof geïdentifiseer as Lerato Samuel Nyama. Niemand is nog in verband met die moord in hegtenis geneem nie.